El salt digital de Construmat · Fira News\nEl salt digital de Construmat\nConstruir habitatges adaptats a les necessitats dels ciutadans i apostar per les noves tecnologies són alguns dels nous elements que caracteritzaran la construcció del segle XXI i als quals atorga especial protagonisme Beyond Building Barcelona-Construmat, el renovat Saló Internacional de la Construcció de Fira de Barcelona que té lloc del 19 al 23 de maig al recinte de Gran Via.\n“Un dels desafiaments que més està revolucionant la construcció té molt a veure amb les eines digitals, tant per al disseny com per a la construcció. Estic convençut que aquest repte modelarà la forma de treballar en els pròxims anys”, afirma el director de BBB-Construmat, Jaume Domènech. I és que les tecnologies digitals estan transformant ja la manera de fer les coses en aquest sector.\nFutur en 3D\nLa utilització d’impressores en tres dimensions per fabricar les grans peces dels habitatges amb materials com els procedents de residus industrials, ciment o fibra de vidre, entre d’altres, o l’ús de robots de grans dimensions que substitueixen a la mà d’obra tradicional en el procés de construcció és una tendència en constant creixement. “El futur del sector passa per aplicar la tecnologia per a la construcció d’espais sostenibles i intel·ligents”, sosté Domènech.\nAls Països Baixos, per exemple, s’estan impulsant diversos projectes a gran escala d’impressió d’edificis en 3D, la punta de llança de les aportacions del món digital a la construcció. Un dels més destacats és la Landscape house, dissenyada per l’estudi Universe Architecture d’Amsterdam, que utilitza la impressora D-Shape desenvolupada per l’enginyer italià Enrico Dini, una de les màximes autoritats del món en impressió en 3D.\nL‘espai d’Innovació de BBB-Construmat, dissenyat en col·laboració amb l’Institut d’Arquitectura Avançada de Catalunya (IAAC) i el FabLab Barcelona, mostra com aquesta tecnologia ha vingut per quedar-s’hi. El director del FabLab Barcelona, Tomás Díez, afirma que “a més de la impressió 3D hi ha altres processos com la fabricació robòtica que marcaran el canvi en el món de la construcció”.\nAixí, una altra de les tecnologies que està reorganitzant la manera de treballar del sector de la construcció i fins i tot del disseny industrial és la tecnologia BIM (Model d’Informació per a la Construcció), que es defineix com el procés de generació i gestió de dades de l’edifici durant el seu cicle de vida, utilitzant software de modelat d’edificis en tres dimensions i en temps real. En aquesta línia, el passat mes de febrer, la Generalitat de Catalunya i l’Ajuntament de Barcelona acordaven implantar a partir del 2018 l’ús d’aquesta tecnologia a les obres públiques de nova construcció amb un pressupost de més de dos milions d’euros.\nPer a Tomás Díez, “la tecnologia digital contribuirà a reorganitzar l’espai urbà d’acord a les demandes dels usuaris”. Per tant, estem a les portes d’una eclosió de les Smart Cities amb edificis intel·ligents i sostenibles interrelacionats.\nEl catedràtic d’Economia Aplicada de la Universitat Pablo de Olavide de Sevilla i autor de l’informe ‘Dissenyant un nou cicle de valor en la construcció’ elaborat amb motiu de BBB-Construmat, José María O’Kean, assegura que “les ciutats seran el centre del canvi de model de futur per al sector de la construcció”.\nSegons O’Kean, “hi haurà una major necessitat de xarxes de comunicació intel·ligents, infraestructures de subministraments i transports connectades, gestió de residus i recursos mediambientals o sistemes d’estalvi energètic”. En aquest punt, el professor O’Kean coincideix amb Díez i amb Domènech. “L’ús de les impressores 3D, la comunicació Machine to machine (M2M) o l’Internet of Things (IoT) canviarà la concepció mateixa dels edificis i permetrà la interactuació dels dispositius de l’habitatge, de l’edifici i de les infraestructures de la ciutat”.\nAlbirant la recuperació\nEn el seu informe, José María O’Kean pronostica creixements del 5,1% al 2015, (3,3% construcció residencial i 6,4% no residencial) i del 4,5% al 2016 (4,8% residencial, 4,3% no residencial). En aquests moments, n’hi ha indicadors com els consums de ciment o el número de visats d’obres que semblen convidar a un moderat optimisme. Per exemple, el consum de ciment a Espanya ha crescut en el primer trimestre de l’any un 8,5%, situant-se en 2.553.962 tones.\nPel que fa als visats per construir habitatges van augmentar un 39% interanual al gener fins als 3.466 permisos, la millor dada que es registra al mes de gener des de l’any 2012, segons xifres del Ministeri de Foment. I pel que fa als visats per rehabilitar, es van concedir 5.467 al gener, un 27% més que fa un any.


Colòmbia paralitza el procés de pau amb la guerrilla de l'ELN\nEls atemptats del cap de setmana passat, en què van morir 7 policies, han bloquejat les negociacions\n3 min. Bogotà 30/01/2018 13:28\n651x366 Agents colombians controlen la zona de atac de l'ELN contra una seu policial a la ciutat de Barranquilla / BENJAMIN BELENO/REUTERS Agents colombians controlen la zona de atac de l'ELN contra una seu policial a la ciutat de Barranquilla / BENJAMIN BELENO/REUTERS\nEl president de Colòmbia, Juan Manuel Santos, ha suspès les negociacions de pau amb la guerrilla de l'Exèrcit d'Alliberament Nacional (ELN) després dels atemptats que es van registrar el cap de setmana passat al nord del país.\n"He decidit suspendre el cinquè cicle de les negociacions previst per als propers dies fins que no vegi coherència per part de l'ELN entre les seves paraules i les seves accions", ha dit el mandatari aquest dilluns en un acte celebrat a la ciutat de La Palma, a 140 quilòmetres de Bogotà. El president colombià ha defensat l'actuació del govern, que ha sigut "generós" i ha mostrat la seva voluntat "per aconseguir una pau permanent".\n— Juan Manuel Santos (@JuanManSantos) 29 de gener de 2018\nSantos també ha explicat que en els diàlegs amb l'ELN el seu executiu ha aplicat el que ell anomena "doctrina Rabin", en referència a l'assassinat de l'ex primer ministre d'Israel Isaac Rabin el 1995. "Lluitem contra el terrorisme amb tota la contundència com si no hi hagués negociació de pau i es negocia com si no hi hagués terrorisme", ha indicat el president.\nUna negociació molt complicada\nEls diàlegs entre el govern de Colòmbia i l'ELN van començar el 7 febrer del 2017 amb l'objectiu d'arribar a un acord com el que van signar amb la guerrilla de les FARC a finals del 2016. Les negociacions entre l'ELN i el govern, que es duen a terme a Quito (l'Equador), van possibilitar una treva de 102 dies que va finalitzar el 9 de gener d'aquest any.\nDes d'aquell moment, les tensions entre les dues parts han anat augmentant. Els atacs contra objectius policials i petroliers per part de la guerrilla, segons denuncia el govern de Santos, han provocat la suspensió de les negociacions. De fet, el cap de setmana passat l'ELN va matar 7 policies i va ferir 47 persones més en diversos atacs a les ciutats de Barranquilla y Soledad.\n540x306 Un dels agents ferits en l'últim atemptat de l'ELN a Barranquilla / JAIRO CASSIANI Un dels agents ferits en l'últim atemptat de l'ELN a Barranquilla / JAIRO CASSIANI\nEls guerrillers també acusen les forces armades d'atacar els seus milicians com l'operatiu de la policia i l'exèrcit colombià en què va morir un dels líders de l'ELN, conegut com a Arturo, a principis del 2018. La milícia armada més antiga de Colòmbia ha afirmat, en un text a la seva revista 'La Insurrección', que si no aconsegueixen un nou acord amb l'executiu "continuaran les accions militars" com les que han realitzat en els darrers dies.\nPer la seva banda, el president Juan Manuel Santos va assegurar que el cinquè cicle de les negociacions amb la guerrilla començarà "quan l'ELN faci compatible la seva conducta amb l'exigència de pau del poble colombià i de la comunitat internacional".


Gènere i igualtat - sefor\nGènere i igualtatJoan Muntane2021-05-18T10:48:41+02:00\nL’any 2005 el Sefor drecera va iniciar la seva trajectòria dins l’àmbit de l’atenció a les dones en situació de violència. La línia de Gènere del Sefor va anar creixent i l’entitat va participar en altres projectes a més dels que porta a l’actualitat:\nServei d’atenció i acolliment d’urgències\nCo-gestió del servei d’atenció i acolliment d’urgències per a dones en situació de violència masclista i els seus fills i filles.\n“Treballar en Femení: Dona, aposta per tu!”\nAmb el suport de l’Institut Català de les Dones –ICD-, Obra Social Caja Madrid i la Diputació de Barcelona, hem dut a terme la gestió d’un projecte integral: “Treballar en Femení: Dona, aposta per tu!”\nAquest projecte comprèn les actuacions que se situen en els processos relatius a la recuperació i a la reparació del procés vital de les dones que pateixen o han patit situacions de violència: Assessorament jurídic i laboral i Recolzament psicològic grupal.\n“Intervención psicológica con mujeres víctimas de la violencia de género”\nHem portat a terme un programa finançat per l’Obra Social CAM “Intervención psicológica con mujeres víctimas de la violencia de género” , adreçat a dones víctimes de violència de gènere, que patien o van patir situacions de maltractament físic i/o psicològic per part de la seva parella.\nSIAD de l’Ajuntament de Sant Feliu de Llobregat\nVàrem treballar com a empresa subcontractada per l’Ajuntament de Sant Feliu de Llobregat, en el servei de suport psicològic i d’orientació jurídica del servei d’informació i atenció a les dones SIAD.\nEl treball de la nostra entitat contempla diferents elements clau en l’atenció a les dones víctimes de violència:\nS’ofereix un espai d’acollida a la dona basat en l’escolta i en l’acompanyament a la seva presa de decisions.\nS’incideix en els aspectes clau del procés posterior de recuperació de la dona com són la vinculació social i la inserció laboral.\nLa interrelació entre els serveis de la línia de Gènere per optimització de recursos i compartir les diferents experiències laborals.


El Cineclub Sala1 guanya el premi a la millor programació de cinema català 2013\nEls membres de la Junta amb el premi\nEl cineclub vilanoví és reconegut per la programació que ha ofert dins el marc del Cicle d'Autors Catalans que va començar el 2013\nEl passat dissabte 18 d'octubre la Federació Catalana de Cineclubs lliurava els premis anuals en reconeixement de la feina feta pels seus socis federats. El Cineclub Sala1 de Vilanova va rebre un guardó en reconeixement a la programació de cinema català que s'ha projectat dins el marc del Cicle d'Autors Catalans, i que ha comptat amb la presència dels directors i amb enregistraments audiovisuals de difusió.\nEls premis de la Federació Catalana de Cineclubs porten el nom de José Maria Nunes, en reconeixement al cineasta de Barcelona que va construir tota la seva filmografia al marge de la comercialitat i a contracorrent de modes i convencions, encaixant perfectament la tasca del cineclubisme català en els seus ja més de 80 anys d'història, i trobant en els cineclubs el seu lloc natural d'exhibició.\nLes tres categories de premis són: Millor Cineclub 2013, que se'l va endur el Cineclub de Vic; Millor Cineclub Jove (de menys de 10 anys) que va ser pel Cineclub de Sitges; i Millor Programació de Cinema Català 2013, que va ser pel Cineclub Sala1 de Vilanova i la Geltrú. El premi són dues programacions de cinema català facilitades per la Federació Catalana de Cineclubs.\nAquestes són les diferents pel·lícules projectades dins aquest marc de Cicle d'Autors Catalans durant el 2013, que ha continuat aquest 2014 i que continuarà el 2015 amb una sessió trimestral:\nAlbert Serra - "El Cant dels Ocells"\nMarc Recha - "Petit Indi"\nMarçal Forés - "Animals"\nI aquí hi trobareu les diferents entrevistes i continguts realitzats


Passerell a la xarxa | La informàtica* és fàcil\nLa informàtica* és fàcil\n*Informàtica: Tot el que es fa des d’un ordinador.\nA nivell de carrer hi ha la creença de que la informàtica és fàcil. És fàcil per als demés, hom s’hi exclou. A la botiga hi tinc un petit laboratori del que s’estil·la als nostres pobles i ciutats. Hi ha dos prototips, el que s’ho fa ell (mira el que he fet sense tenir-ne ni idea) i el que ho fa fer (això fet amb ordinador ha d’estar xupat).\nEls primers, que per fer un fulletó (un fulletó mal fet), s’hi tiren tres, quatre, cinc hores i accepten el resultat final perquè l’han fet ells, mentre que aquests mateixos quan el feien fer per un professional (el qual hi dedicava mitja hora per fer el mateix) sempre hi trobaven pegues i no paraven de fer petites esmenes xorres per demostrar que eren molt exigents amb el que volien.\nEl segon prototip de personatge, més perillós, és el que proposa la tasca a fer però no la fa ell, sinó els demés. Acostuma a ser el cap d’una empresa o en l’exemple d’avui els mestres (que no deixen de ser un cap d’empresa).\nUs poso l’exemple que m’ha fet escriure aquest comentari.\nEs presenten a la botiga unes estudiants d’estètica per imprimir un treball d’escola, una revista que parla d’estètica, feta pàgina a pàgina (48 pàgines plenes d’il·lustracions) amb dos programes, el Word i el PowerPoint i volen que els hi lliuri una revista acabada (compaginada, en A/3 plegats). Està força ben feta la revista tenint en compte que l’han fet futures esteticistes. Ens posem a fer pdf’s per poder-la maquetar amb un programa de maquetació. Tots els pdf’s de powerPoint donen problemes i tota la feina que se’ls hi havia pressupostat per dedicar-hi una hora es va allargar dos dies. Quan els hi comuniquem a les noies que hi hauria un augment de preu (simbòlic donades les circumstàncies) per tots els problemes que havien sorgit, es van molestar. Va ser l’hora de preguntar-los-hi si eren alumnes de disseny o d’arts gràfiques i em van respondre que no, que eren estudiants d’estètica. Els hi vaig dir que com era que es complicaven tant la vida en voler fer una revista que més aviat era un treball pels estudiants esmentats, i em van respondre que el mestre els hi havia exigit que fos una revista i que li havien de presentar en format de revista. Vaig quedar al·lucinat. Un mestre que vol que els alumnes facin una revista sense donar-los-hi les eines adequades per fer-la i que de segur que ell ni s’ha molestat en provar de fer-ne una per veure les dificultats que comporta, perquè… es suposa que ha de ser molt fàcil fer una revista amb ordinador. Resumint les suposicions del mestre les vam pagar les alumnes i els professionals que hi havíem al darrere esmerçant hores i hores en una feina que no era correcte i que les alumnes no tenien perquè saber-la fer malgrat que hi van posar tot el seu temps i tota la seva voluntat.\nToc d’atenció al mestres. No feu fer coses que vosaltres ni tant sols heu provat de fer, perquè us sembli que la informàtica és fàcil…\nTambé denunciar des d’aquí als mestres docents de disseny gràfic (no vull generalitzar amb aquesta afirmació, però m’hi trobo tot sovint) que, fan fer o deixen fer treballs amb un programa de dibuix vectorial que es diu FreeHand, MX el qual des de 2003 no es desenvolupa (malgrat que és una llàstima i una gran pèrdua, fa 5 anys que és mort i un i mig que és enterrat). L’alumnat no pot treballar amb software que no existeix al dia d’avui. Senzillament és una qüestió de dignitat.


Ramon Calsina ha complert vuitanta anys. Per experiència pròpia sé el que ha significat haver viscut a Catalunya aquesta vuitantena del segle XX, un dels més sotraguejats dels temps moderns. Uns anys trasbalsats i gairebé capgirats en els ordres moral, social, econòmic i cultural. Anys, per tant, difícils en tots sentits i potser especialment per a un artista -en aquest cas un pintor, de vocació autèntica i d'ofici ben après com Ramon Calsina. Un home que fa més de seixanta anys que dibuixa i compon pintura i que s'ha forjat un estil propi, inconfusible, al qual s'ha mantingut fidel, no sense experimentar una natural evolució i un perfeccionament successiu.\nPer això, si no per altre mèrit, l’exposició antològica que Calsina prepara hauria de constituir un reconeixement i un homenatge per part dels qui dirigeixen i protegeixen, en nom del poble, la nostra cultura, un acte de justícia que no dubto que fóra compartit pels espectadors vells i joves de la seva obra.\nSi ens cenyim a les arts plàstiques, és prou i massa palès que la revolució -i sovint inversió- de valors ha estat pregona i sempre en creixença, fins arribar a la tremenda, esbalaïdora, desolada confusió en què avui ens trobem. De primer fou la deshumanització i després, de caiguda en caiguda, hem desembocat en la descomposició. Les dues Guerres Grans han contribuït de manera determinant a disparar el tumultuós i capritxós desordre amb què han anat sorgint i encavallant-se conceptes, estils, tendències i escoles pretesament renovadores, empesos pel vent de les modes i envigorits -no cal pas dir-ho- pel vendaval de la publicitat tan mentidera com abassegadora -una de les plagues de la nostra època. Picasso ha estat el bruixot genial, que, amb el seu poder inexhaurible de mistificació i de barreja, ha presidit i prestigiat l’ensulsiada; ell s'ha fet seves les successives invencions, d'antuvi amb l’intent de potenciar-les, per acabar, sempre en cerca de l'originalitat, anorreant-les. Ningú no nega que Picasso ha aconseguit cotes altíssimes: són els moments en què ha volgut -o ha pogut- ser ell mateix, però en definitiva ha estat el gran destructor de la pintura diguem-ne humanista; el món de la cultura, ben apuntalat per l’esnobisme, sempre en crescuda, l’ha aplaudit febrilment, mentre uns ben alliçonats i ben remunerats equips d’”experts”, al servei dels especuladors, arrodonien la conversió de l’art de pintar en un negoci de dimensions planetàries. Els grans filisteus, enlluernats, han abocat part de llurs milions a un col·leccionisme espuri, com han fet amb el sòl que avui ocupen les paoroses urbanitzacions que ens tapen el sol i l’aire net. Els directors dels museus d'art contemporani i els engiponadors de les biennals també han picat l’esquer: han caigut en la trampa que ells mateixos havien parat, víctimes dels filosofismes vacus i pedantescos que els "crítics" no cessen de bastir, per encàrrec, sobre la pintura -¡pobreta!- nova i novíssima.\nMentrestant el públic, la massa, la bona gent calla i no gosa posar-se les mans al cap. És la massificació, l’imperi del dòlar. ¿Qui és el valent que s'atreveix a discrepar? Les exposicions, després del vernissatge, són visitades en silenci per una munió de devots falsos o acoquinats. Tothom vol "estar al dia". Hi ha una por terrible d'ensenyar l’orella. Les excepcions són raríssimes. No fa gaire vaig llegir les declaracions d'un pintor dels imaginatius, prou agosarat per afirmar sarcàsticament que Joan Miró i Antoni Tàpies -són només dos exemples- "fa deu anys que pinten el mateix quadre".\nL'espectacle m'entristeix. Entre tants d'altres. Perquè des del meu racó sempre he cregut que l’art no progressa. Només muda de procediments, de temes, de formes, d'intencions. EI que progressa és la tècnica, les màquines, els instruments utilitaris. ¡I de quina manera! I hem hagut de veure, veiem, com els artistes s'han deixat encegar per la monstruosa, bé que necessària i no pas absurda, invasió imparable de les tècniques materialistes, i també volen "progressar" -gratuïtament i irrisòriament-, tot "creant" -diuen ells- un art del nostre temps. (Cal reconèixer que, en aquest afany, els resultats de l’escultura són encara força més aberrants que els de la pintura.) Sembla que les arts es manifesten per cicles dins de cultures i civilitzacions diverses. ¿Per ventura han estat sobrepassats els puríssims i realístics dissenys d'animals que ens ha llegat la pintura rupestre? ¿Potser algú ha superat la força expressiva, sense frau, de les mostres que ens han deixat les grans civilitzacions soterrades o destruïdes? ¿És que Canova o Maillol han millorat l’escultura grega? Picasso intentà d'imitar algunes arts primitives. En aquest cas tot ha quedat en paròdia, si no en caricatura. Com, sense anar més lluny, hi quedà el seu potinejament de les Meninas. I jo em pregunto: pel camí que hem emprès ¿quina herència artística serà la del nostre segle XX, del qual estem tan orgullosos?\nI tanmateix no tot és podrit a Dinamarca. A casa nostra encara hi ha qui valora i admira els fruits del modernisme i sobretot del noucentisme. Un moviment ben català. ¿Hem de renegar les nostres arrels immediates? I amb tot, un artista català que ha escalat el pinacle de la fama internacional, aquest darrer estiu, en la llengua de l’ocupant i en un article lamentable, s'ha "carregat" olímpicament tots aquests precedents, entre els quals -dic jo- podem trobar alguns dels productes més "ben fets", més equilibrats, més conscients, més brillants, més bells de tota la nostra història moderna. ¿Quina vespa el va picar? ¿Quin designi perseguia l’articulista? Perquè no vull atribuir-lo, com alguns han fet, a motius d'ordre tristament personal. El conec i el tinc per un home assenyat.\nCa com lla, encara resten entre nosaltres practicants de l’art que no han cedit a la pressió "cosmopolita" de les modes que s'han imposat, mogudes pel lucre, a tot el món occidental. Sí, hi ha pintors que han renunciat a l’estúpida aventura de fugir de la realitat, estúpida i impossible. Són els qui no gosen dir-se "creadors". ¿Potser una criatura pot treure alguna cosa del no-res? Només compondre, combinar, potenciar, embellir o enlletgir elements que la realitat, de la qual som presoners, ens ofereix. Trobar, inventar, triar, captar a través dels sentits, de la sensibilitat, de la imaginació... ¡Sí, fins els somnis són constituïts per records semiconscients de la realitat! És fatal.\nRamon Calsina compta entre aquests pintors que extreuen el seu art de la vida que ens envolta. Al capdavall la pintura dita abstracta, informalista, etcètera, és tan realista com la figurativa. Pregunto si no és més propi i més digne de l’home -i, cosa essencial, més difícil i artitzat-, esforçar-se a representar un rostre o una figura humana o animal que no pas traçar damunt la tela taques, geometries sense llei, xifres sense significat. És ben còmode oferir a l’espectador tals esborralls i esperar impàvidament i ben confiadament que un "crític" hi descobreixi tot un microcosmos d'idees recòndites i transcendents. I que el marxant digui al pintor: "¡Just! És això el que vol la clientela. No busquis més. Repeteix-te dins de la mateixa línia. Si calen canvis ja t'avisaré amb temps..."\nÉs la pintura de Ramon Calsina, que fa poc he revisat en una desfilada recordatòria amb els meus ulls i el meu enteniment de simple poeta, que m'ha dictat aquesta digressió potser massa extensa i excessivament polèmica. Així he pogut comprovar un cop més els seus dots de dibuixant i de colorista. I a més he constatat de nou que Calsina és, ara i adés, aquí i allà, dramàtic, còmic, satíric, sarcàstic. Que és un humorista i també -¿per què no dir-ho?- un moralista. EI mateix que jo he provat de ser en la meva poesia. ¿Creieu que en aquest tombant amenaçador de la nostra història, un artista, com qualsevol ciutadà humanament solidari i socialment responsable, pot deixar de ser un moralista, a través del seu mitjà d'expressió? ¡Ramon Calsina, tu i jo som germans! Pensem en el poble, perquè som poble i volem que el poble ens entengui. Pretenem despertar-lo, afectar-lo, escandalitzar-lo a fi de bé. Aquesta és la nostra ambició. I pregunto: ¿Hi ha cap pintor "del nostre temps" que doni res de semblant?\nEstimat Ramon, ¡per molts anys! Pinta. Ets vell però sa perquè la pintura és la teva forma de vida. Has estat honest i domines l’ofici. N'has viscut decorosament sense enganyar-te ni enganyar ningú. ¡Gràcies!


Pare de dia Castelló: GINEBRA II 2017 (video)\nGINEBRA II 2017 (video)\nDesprès d’un poc més de 3 setmanes es pot dir que estem gaudint molt. Els dies passen entre alguns de no eixir de casa, però ben entretinguts: llibres, jocs, disfresses, cuina, alguna pel·lícula i organitzar la casa, tocar l’ukelele, entrenar...; i altres dies d’eixir i veure on estem i les possibilitats que ens ofereix l’exterior.\nAixò sí, els dies que eixim de casa descobrim una ciutat i un entorn que cada vegada ens agrada més. Ací hi ha molt de verd. De fet, quan arribem a la ciutat amb l’autobús el primer contacte amb l’asfalt es fa dur.\nHem descobert una “platja”, la plage de la Savonnière, a 10 minuts de casa amb el cotxe. És un entorn molt agradable, amb poca gent entre setmana, però ben ple si vas dissabte o diumenge. Ací hi ha molta gent que fa barbacoes i nosaltres ens hem sumat a aquest costum.\nUn dels altres descobriments que hem fet és la muntanya de la Salève, amb un cim d’uns 1000 metres d’altura, que es pot pujar en cotxe o amb telefèric (aquesta ultima encara pendent, a la pròxima) on es pot veure una panoràmica de tota la ciutat i quasi tot el llac. Les vistes del Montblanc des d’aquest lloc són impressionants.\nParlant del Montblanc, vam pujar a l’Aiguille du Midi, de 3842 metres d’altura, la llàstima és que només vam poder pujar Bruna i jo, perquè no recomanen la pujada als menors de 5 anys. A banda d’això, és una experiència espectacular.\nA més a més hem descobert uns quants parcs que són molt bonics, el Parc aux animaux du Bois-de-la-Bâtie i el Jardin Botanique. Pel que hem vist fins ara, ací tenen molta cura de l’entorn i les estructures i jocs per a xiquets ens deixen bocabadats.\nBe, que gaudiu del vídeo!\nGINEBRA MAIG 2017 (video)


Hidalgo: "La Nucía és un equip molt ben treballat i amb les coses molt clares" - El diari digital de Sabadell - iSabadell\nEscrit per Joan Muñoz el 20 setembre 2019\nPensant ja únicament en el partit de diumenge davant La Nucía, el tècnic del CE Sabadell ha comparegut aquest divendres en la roda de premsa prèvia. Hidalgo manté un optimisme moderat després de la victòria al Rico Pérez i ha confirmat que, una setmana més, no podrà comptar amb cap davanter centre. L’entrenador arlequinat ha evitat parlar de moment de la Copa Federació i segueix a l’espera del que passi amb l’enfrontament contra l’Orihuela.\nAntonio Hidalgo és coherent. El triomf al Rico Pérez davant l’Hércules no el fa desviar ni un milímetre del seu discurs, encara moderat: “quan guanyes no t’has de creure més del que ets i quan perds que tot és un desastre. Hem de treure partits. Sense la pilota hem de jugar a una intensitat molt alta”. El tècnic del Centre d’Esports ha apuntat que La Nucía és un equip “molt ben treballat i amb les coses molt clares” i espera un partit difícil: “estan en un bon moment de forma. No és el típic equip que té jugadors de Tercera i puja. Tenen molta experiència i han merescut molt més”.\nHidalgo té molt clar què proposa La Nucía en aquesta lliga: “si no tenen la pilota, s’ajunten en dues línies de quatre al darrere. Tenen un entrenador amb molta experiència”. El de Canovelles té confiança plena i ha assegurat que els jugadors estan creixent setmana rere setmana fent que l’equip vagi agafant automatismes. Dos d’aquests jugadors no podran ser de la partida de nou aquest cap de setmana: “Boris està en l’última part de la rehabilitació i està molt a prop de tornar, però no arriba per diumenge. El cas d’Édgar és més complicat i tampoc estarà aquest cap de setmana”.\nEs treu la pressió de casa\nEl Sabadell encara no sap el que és guanyar a la Nova Creu Alta i els jugadors ja han comentat que tenen ganes de donar una alegria a l’afició. Antonio Hidalgo, però, no vol parlar de pressió ni d’urgències particulars: no hi ha urgència per guanyar a casa, hi ha urgència cada cap de setmana. Això no treu que ens hem de fer forts a la Nova Creu Alta amb la nostra gent”.\nEl club segueix a l’espera del que acabi passant amb el partit de la pròxima setmana contra l’Orihuela, estadi del qual està ara com ara descartat per jugar. El Centre d’Esports ja ha denegat la petició del rival de disputar la jornada a casa i haurà de ser la Federació qui decideixi.\nPel que fa a la Copa Federació, on el conjunt arlequinat s’enfrontarà al Jove Español en la primera eliminatòria entre setmana, Hidalgo no s’ha mostrat molt a favor: “quan arribi, veurem com ho plantegem. Qui l’organitza no pregunta massa als jugadors. No té sentit posar els partits dijous. Poc podem fer i afrontarem aquesta competició amb la màxima responsabilitat i professionalitat”.\nFoto: el tècnic del CE Sabadell en una roda de premsa. Autor: C. Díaz.


FILOSOFIA PARA LA BUENA VIDA: PARMÈNIDES, UNA INTRODUCCIÓ\nParmènides no admet l'oposició dialèctica, entre contraris, com sí ha fet Heràclit. La seva perspectiva és ben diferent: la idea de canvi en totalment contraria a la idea d'ésser, així que no hi ha conciliació possible. En conseqüència:\nL'ésser és immutable, no canvia, sempre és. És etern, immutable, material, un continu immòbil, no hi ha el buit (no ser). De fet, descriu l'ésser com a una immensa bola massissa, dura, finita i limitada, on no hi ha forats.\nEl món sensorial no és real, atès que és un món de canvi.\nL'experiència no es fiable, atès que ens mostra el canvi. El coneixement basat en l'experiència és erroni (és la via de l'opinió).\nL'única via del coneixement és la via de la veritat: només l'ésser és, es pot pensar i, per tant, anomenar. La connexió lògica-ontologia només es pot aconseguir aquí, l'ésser només té un sentit existencial (no és copulatiu ni predicatiu): l'ésser és.\nParmènides fa metafísica a partir de la lògica rudimentària basada en el principi de no contradicció: l'ésser sempre és; el que és sempre és, no pot canviar (deixar de ser). Aquests ser no admet un sentit predicatiu: ser quelcom ara, quelcom després. Aquest ésser és un avanç del concepte de substància (Russell).\nLa filosofia de Parmènides és de gran importància per entendre desenvolupaments posteriors: el pluralisme, Sòcrates, Plató, Aristòtil, tots ells recullen el problema del canvi sota la perspectiva de Parmènides, i l'han d'afrontar segons diverses estratègies.\nPer il·lustrar aquestes idees es poden llegir alguns fragments relatius a Parmènides, per exemple, els 347, 350 i 351 de Kirk & Raven. Més fragments i informació, en aquest ENLLAÇ.\nVal a dir que hi ha interpretacions del pensament de Parmènides que tiren més vers la política que no pas la metafísica: Parmènides vol evitar una revolució a la seva ciutat, Elea, i reclama l'immobilisme al governants per evitar canvis en el poder, encara en mans de l'aristocràcia.\nEtiquetes de comentaris: cambio, cambio político, dialéctica, materialismo, metafísica, Parménides


La Generalitat fa oïdes sordes a les demandes dels ramaders sobre els atacs de l’ós Goiat - La Valira\nLa Generalitat fa oïdes sordes a les demandes dels ramaders sobre els atacs de l’ós Goiat\nL’actuació de la Generalitat en el cas del problemàtic ós Goiat, introduït al Pirineu en el marc del projecte europeu Piroslife el juny de 2016, seguirà marcada per criteris tècnics i “sense deixar-se influenciar per situacions conflictives puntuals”.\nEl director general de Polítiques Ambientals i Medi Natural, Ferran Miralles, ha remarcat aquest divendres que els tècnics han de consensuar els criteris sobre com procedir davant comportaments anòmals d’animals per intervenir quan sigui necessari amb totes les garanties i “no es faci res en calent”. És, per això, que Miralles s’ha mostrat partidari d’aprovar un protocol que considera hauria d’estar “aclarit” aquesta tardor.\nEl 31 d’agost, l’ós Goiat -que porta un GPS que permet saber la seva posició- havia realitzat 27 atacs -12 a Catalunya i 15 a França-, amb un resultat de 22 ovelles mortes, una cabra, nou cavalls vuit ruscs d’abelles, suposant un percentatge d’entre el 30% i el 40% dels danys produïts per animals.\nGoiat es troba a França des de mitjans de juliol, i si segueix el seu patró, tornarà a Aran a la tardor, moment en el qual volen capturar-ho per canviar la bateria del GPS que porta.\nLa Generalitat ha defensat la seva gestió del programa de reintroducció de l’ós bru, que va iniciar el 1996 per evitar la seva extinció al Pirineu i no té “retrocés” amb una xifra actual de 43 exemplars, davant les crítiques procedents del territori tant de sectors ramaders com animalistes.\nTanmateix Miralles ha recordat que la Generalitat indemnitza els atacs al bestiar i, en el cas de l’oví, oferta gratuïtament agrupar en sis emplaçaments de l’Aran i el Pallars les cabanes amb vigilància 24 hores durant uns mesos: “No es pot dir que l’administració s’ha inhibit”, ha subratllat, que ha dit que també hi ha grups de vigilància per seguir l’animal sobre el terreny.\nRespecte al programa Piroslife 2015-2018, amb un pressupost de 2,4 milions d’euros, ha afirmat que la gran partida (35%) es dedica a la prevenció de danys a la ramaderia i als equips de seguiment de l’ós, un 29% al suport als ramaders seguida de la sensibilització i informació (14%).


El CN Terrassa inaugura els nous pavellons de l’Àrea Olímpica - Canal Terrassa\nAixí llueixen els dos nous pavellons de l’Àrea Olímpica que ha inaugurat aquest divendres el Club Natació Terrassa. Es tracta de l’obra més destacada del Pla de Millores iniciat l’any 2018, amb un pressupost global de 2,5 milions d’euros. El 70% del cost l’ha assumit el Club, i ha comptat amb el suport econòmic de l’Ajuntament de Terrassa i de la Diputació de Barcelona.\nL’actuació ha servit per habilitar dos pavellons independents i connectats per un nou mòdul de vestidors adjacent. El primer dels recintes, amb unes mesures de 60×33 metres, esdevé l’espai esportiu cobert més gran de la ciutat, i serà la seu fixa de la secció de bàsquet del Club.\nEl segon recinte cobert estarà destinat a la secció de patinatge, però podrà acollir activitats d’altres esports.\nLa inauguració coincideix amb la proclamació de Terrassa com a Ciutat Europea de l’Esport de l’any 2021 i amb la mirada fixa en el Mundial d’Hoquei Femení 2022, en què la ciutat serà seu de la competició.\nTags: Alfredo Vegabàsquetcn terrassacntjordi ballartJordi Martínnous pavellonspatinatgepla de millores 2018


Les incògnites que Bárcenas hauria d’aclarir\nSetmanes clau per a l’extresorer del PP\nEs reprèn el judici de la caixa b del PP amb la declaració de l’extresorer, que a més ha de comparèixer a la comissió Kitchen del Congrés\n07 de de març del 2021. 19:00\nL’extresorer del PP Luis Bárcenas va anunciar a la Fiscalia Anticorrupció la seva intenció de col·laborar amb la justícia. Justificava no haver fet el pas abans amb la promesa que algú li va fer en nom del PP que la seva dona, Rosalía Iglesias, no entraria a la presó, però ho va fer quan el Suprem va confirmar la sentència del cas Gürtel. Aquestes setmanes seran clau per comprovar fins on arriba la seva promesa de col·laboració. Tindrà dues oportunitats per demostrar-ho. Aquest dilluns es reprèn el judici de la caixa b del PP i haurà de declarar davant el tribunal; i dijous s’inaugura la comissió Kitchen del Congrés, en què declararà el dia 17. Aquestes són les incògnites que pot ajudar a aclarir.\n¿Què és la caixa b?\nDes de la seva declaració del juliol del 2013 davant el jutge Pablo Ruz en relació amb els coneguts com a ‘papers de Bárcenas’, l’actitud de l’extresorer del PP ha passat per diferents fases. Llavors va reconèixer com a seves les anotacions en què deixava constància de les entrades i sortides de diner negre que hi havia al partit. Però per no haver d’anomenar-ho així al judici de la Gürtel va optar per definir-ho com a «comptabilitat extracomptable» i es va mostrar reticent a afirmar el que havia dit en instrucció sobre les donacions d’empresaris a canvi d’obra pública.\n¿Qui va dissenyar aquest sistema de finançament del PP?\nAclarit què recollien les seves anotacions, identificar qui va dissenyar el sistema serà clau per determinar des de quan el va utilitzar el PP. Bárcenas va ser gerent del partit entre 1990 i el 2008, moment en què va ascendir a tresorer en substitució d’Álvaro Lapuerta, ja mort. En el seu escrit diu que «des de 1982 hi va haver institucionalitzat un sistema de finançament del PP amb percepcions en b que es feien a través de donatius», però no esmenta ni el creador ni l’antecessor de Mariano Rajoy al capdavant del partit, José María Aznar.\n¿Eren donacions finalistes?\nLa seva última versió, la que va oferir en el cas Púnica, és que no eren «altruistes», perquè servien per obrir portes, però no es destinaven a contractes concrets. En el seu escrit diu que «la immensa majoria d’aquests donatius no tenien una naturalesa finalista [...], sense perjudici que hi pugui haver alguns casos concrets en què sí que es va presentar» una «contraprestació per percentatge a l’adjudicació d’obra o servei públic adjudicat». Assenyalar aquests contractes pot permetre actuar contra els empresaris i les autoritats que ho van permetre.\n¿Qui coneixia la caixa b?\nBárcenas encara no ha identificat qui va dissenyar la caixa b, però sí que diu que Rajoy «n’era perfecte coneixedor» perquè el 2009 s’hi va reunir al seu despatx. «Li vaig mostrar els papers d’aquesta comptabilitat b, etzibant-me que com podia continuar conservant aquesta documentació comprometedora, que va acabar destruint a la màquina destructora de papers, sense saber que jo en guardava una còpia».\n¿Té proves o l’hi van treure a la Kitchen?\nSegons la seva confessió, la documentació de la caixa b que guardava en ‘pendrives’ a l’estudi de la seva dona li va ser robada pel comissari Enrique García Castaño, imputat a l’operació Kitchen. Bárcenas afirma que la va amagar com a protecció per la «desconfiança» que li generava el comportament que estava tenint l’exsecretària general del partit María Dolores de Cospedal. Davant el jutge del cas Púnica va assenyalar que encara conserva tres caixes amb documentació que li guardava un amic.\n¿Qui podia ordenar un dispositiu semblant pagat amb fons reservats?\nSaber qui podia ordenar l’operació Kitchen és la clau tant de la causa que se segueix a l’Audiència Nacional com de la comissió d’investigació que comença aquest dijous al Congrés. El problema és que Bárcenas, al ser la principal víctima del dispositiu, no tingui més que suposicions, tot i que pot ajudar a aclarir-ho pel seu coneixement del PP.\n¿Per què es pagava un sobresou a certs alts càrrecs del partit?\nBárcenas en diu «retribucions o complements de sou o compensacions» per alts càrrecs del partit. Els van cobrar Rajoy, Cospedal, Federico Trillo, Pío García Escudero, Francisco Álvarez Cascos, Ángel Acebes, Javier Arenas, Rodrigo Rato i Jaime Ignacio del Burgo. Diu que es treia de la caixa forta que tenia al seu despatx i s’entregava «amb una periodicitat que depenia de la liquiditat de la caixa». Apunta a una gravació en què Lapuerta parla del sistema, però al judici de la caixa b el seu advocat va demanar que declaressin periodistes, cosa que dona a entendre que Bárcenas no en té cap còpia.\n¿Amb qui va negociar del PP a canvi del seu silenci?\nIdentificar a qui li va demanar «firmar la pau» amb el PP, per la qual cosa va retirar l’acusació que exercia per la destrucció dels seus ordinadors, pot ser clau per saber qui va ordenar el finançament il·legal i fins i tot el dispositiu parapolicial de la Kitchen.\nLuis Bárcenas Operació Púnica Caixa b del PP


Viorica Susanu - Viquipèdia, l'enciclopèdia lliure\n29 octubre 1975 (44 anys)\n2008 Rowing at the 2008 Summer Olympics – Women's eight (en)\n2008 Rowing at the 2008 Summer Olympics – Women's coxless pair (en)\n2004 Rowing at the 2004 Summer Olympics – Women's eight (en)\n2004 Rowing at the 2004 Summer Olympics – Women's coxless pair (en)\n2000 Rowing at the 2000 Summer Olympics – Women's eight (en)\n1996 Rowing at the 1996 Summer Olympics – Women's quadruple sculls (en)\nOr Sydney 2000 vuit amb timoner\nOr Atenes 2004 vuit amb timoner\nOr Atenes 2004 dos sense timoner\nOr Pequín 2008 dos sense timoner\nBronze Pequín 2008 vuit amb timoner\nOr Aiguebelette 1997 vuit amb timoner\nBronze Aiguebelette 1997 doble scull\nOr Colònia 1998 vuit amb timoner\nOr St. Catharines 1999 vuit amb timoner\nOr Lucerna 2001 dos sense timoner\nPlata Lucerna 2001 vuit amb timoner\nOr Sevilla 2002 dos sense timoner\nPlata Milà 2003 vuit amb timoner\nBronze Milà 2003 dos sense timoner\nOr Marató 2008 dos sense timoner\nVa néixer el 29 d'octubre de 1975 a la ciutat de Galaţi, població situada a la província de Galaţi, que en aquells moments formava part de la República Popular de Romania i que avui en dia forma part de Romania.\nVa participar, als 20 anys, en els Jocs Olímpics d'estiu de 1996 realitzats a Atlanta (Estats Units), finalitzant desena en la prova de quàdruple scull. En els Jocs Olímpics d'estiu de 2000 realitzats a Sydney (Austràlia) aconseguí guanyar la medalla d'or en la prova femenina de vuit amb timoner. En els Jocs Olímpics d'estiu de 2004 realitzats a Atenes (Grècia) aconseguí guanyar dues medalles d'or en les proves de dos sense timoner i de vuit amb timoner. En els Jocs Olímpics d'estiu de 2008 realitzats a Pequín (Xina) aconseguí revalidar el seu títol olímpic en la prova de dos sense timoner i aconseguír guanyar la medalla de bronze en la prova de vuit amb timoner.\nAl llarg de la seva carrera ha guanyat 9 medalles en el Campionat del Món de rem, destacant entre elles cinc títols mundials, i una medalla d'or al Campionat d'Europa de rem.\n(anglès) www.olympic.org - Viorica Susanu\n(anglès) www.sports-reference.com - Viorica Susanu\n(anglès) www.worldrowing.com - Viorica Susanu\nObtingut de «https://ca.wikipedia.org/w/index.php?title=Viorica_Susanu&oldid=21169978»\nMedallistes romanesos als Jocs Olímpics d'estiu de 2000\nMedallistes romanesos als Jocs Olímpics d'estiu de 2008\nLa pàgina va ser modificada per darrera vegada el 18 maig 2019 a les 09:12.


Inici > El Servei Itinerant de Mediació Comunitària, a la vostra disposició.\nPublicat per Arantxa Amrein  el 02/06/2015 - 09:28\nSi això no us ha passat mai és que els veïns i veïnes del vostre municipi tenen per costum parlar les coses i arribar a entendre's. Però si no és així, podeu trobar-vos amb aquest tipus de casos que reincideixen, s'eternitzen i poden acabar en una demanda judicial.\nA vegades les persones necessitem una petita ajuda davant d'un conflicte quan no som capaços de gestionar-lo per nosaltres mateixos. I aquesta ajuda pot venir de la mà d'un professional mediador que intentarà que les posicions s'acostin i que les persones aprenguem a escoltar, a posar-nos en lloc de l'altre i a entendre'ns.\nPer això, si us trobeu amb situacions com la plantejada, us informem que el Servei de Polítiques d'Acció Comunitària i Participació Ciutadana de la Diputació de Barcelona, posa a disposició dels ajuntaments el SIMC, el Servei Itinerant de Mediació Comunitària, per atendre els conflictes entre ciutadans que sorgeixin al vostre municipi.\nPodreu sol·licitar el suport del SIMC mitjançant el Portal Municipal de Tramitació, tal i com es fa amb la resta de suports que ofereix la Diputació de Barcelona.\nDe tota manera, si voleu més informació o si teniu coneixement d’algun cas concret, envieu un correu a l'adreça spacpc.mediacio@diba.cat  o truqueu al 934 022 713 i demaneu per la Cristina Mestre.\nSIMC, Simplement Intentem Millorar la Convivència!\nURL d'origen: http://xarxaenxarxa.diba.cat/news/2015/06/02/servei-itinerant-de-mediacio-comunitaria-vostra-disposicio


Informa't de l'avís legal de Balfegó\nEn aquest avís legal trobarà tota la informació necessària sobre els serveis que ofereix BALFEGÓ & BALFEGÓ, S.L. a través de la pàgina web www.balfego.com (en endavant el web). Li convidem a llegir-les amb deteniment i a consultar-les sempre que vulgui.\nLa pàgina web www.balfego.com (en endavant el web) és un domini d’internet de titularitat de BALFEGÓ & BALFEGÓ, S.L. (en endavant BALFEGÓ & BALFEGÓ). Les dades identificatives de BALFEGÓ & BALFEGÓ són:


Carlos Susías, president de l’European Anti Poverty Network (EAPN), la xarxa del tercer sector que lluita contra la pobresa i l'exclusió social a la UE. Font: EAPN.\nL'EAPN fa inicidència política a Brussel·les i està formada per una trentena d'entitats de l'Estat espanyola. Font: EAPN.\nEl president de la xarxa europea del tercer sector EAPN considera que Europa hauria de fixar un salari mínim que no baixés del 70% del sou mitjà de cada país.\nL’European Anti Poverty Network (EAPN) és una de les principals xarxes internacionals del tercer sector especialitzada en la lluita contra la pobresa i l’exclusió. La coalició treballa des del 1990 fent pressió a la UE.\nL'EAPN-Espanya està formada per 19 entitats autonòmiques i 15 d'àmbit estatal. Totes comparteixen el caràcter no lucratiu i un objectiu: l'erradicació de la pobresa.\nCarlos Susías, president de l’EAPN i de la secció espanyola de la xarxa, ens explica per què és tan important fer incidència política des del tercer sector.\nQuines són les claus per fer pressió social a Europa des d’una xarxa europea del tercer sector com la vostra?\nS’ha de demostrar que darrera de la xarxa hi ha una part de la societat implicada i que comptem directament amb les persones afectades, en el nostre cas, per una situació de pobresa o exclusió social. No només ha d’haver-hi professionals del tercer sector amb experiència, sinó que s’ha de tenir en compte l’opinió dels propis afectats, que saben perfectament el que els passa i per on han d’anar les propostes que els beneficiïn.\nQuè cal fer per fer incidència política a Brussel·les?\nCom més gran és la xarxa, més possibilitat d’incidència política a Europa. Has de tenir en compte els nivells territorials. Per tenir èxit a Europa has de ser potent a diferents estats i nacions europees. La pressió ha d’arribar de des diferents llocs. Normalment es produeix una multiinfluència amb el Parlament, la Comissió, els estats membres... Cal molta coordinació.\nCom participeu, des d’EAPN, a la gobernança europea?\nEl Parlament Europeu dona moltes possibilitats a fer incidència transversal i posar al centre de l’agenda temes que afecten una gran part de la ciutadania. Parlem amb parlamentaris i, després, treballem amb la Comissió Europea, on es decideixen els aspectes tècnics. També hi ha mecanismes informals importants com trobades amb gent de la societat civil en què es debat sobre com s’estan aplicant les mesures aprovades per la UE. L’òrgan més difícil on fer incidència és el Consell Europeu, format pels presidents i els primers ministres de cada país.\nI les consultes?\nLes consultes públiques són molt escoltades. Per exemple, en una de les últimes la Comissió preguntava als ciutadans de la UE quina Europa els agradaria. L’EAPN ha escrit una resposta tipus perquè l’utilitzin i l’adaptin com vulguin totes les entitats socials preocupades per l’exclusió social i la pobresa, i que vulguin participar a la consulta.\nEm pots posar algun exemple d’èxit fruit de la incidència política per part d’una entitat del tercer sector a Brussel·les?\nQuan va acabar l’estratègia europea de l’Agenda de Lisboa es va eliminar de la llista d’objectius el d’eradicar la pobresa, però a finals del 2010 la Comissió va impulsar una consulta preguntant sobre els temes que preocupaven a la societat civil i va haver-hi una mobilització important de les entitats socials europees perquè es tornés a afegir l’objectiu. Quan va acabar la consulta, no només es va tornar a incloure sinó que va a passar a ser un dels 5 objectius de l’Agenda 2030. És un exemple de com podem incidir els propis ciutadans a la Comissió.\nQuè recomaneu a les entitats que volen començar a fer incidència a Europa i no saben per on començar?\nPrimer han de fer incidència política al seu territori. I tenir clar que una cosa és fer incidència política i l’altra aconseguir un programa de finançament.\nLes entitats socials poden accedir a fons europeus?\nHi ha convocatòries de la pròpia Comissió o d’altres òrgans que s’obren a diferents estats membres en concret. Hi ha molts programes finançats per la UE. En l’àmbit estatal fa poc s’ha obert un programa per a l’economia social, l’anomenat Poises, en què es poden presentar projectes i programes d’un mínim de 5 milions d’euros.\nCal tenir pressupostos molt alts, doncs?\nEs valora molt la capacitat tècnica i la solvència econòmica. Aquests programes de finançament estan pensats per a entitats socials, però s’han de complir determinades condicions. Si demanes un projecte de 5 milions d’euros, saps que el pagament no serà automàtic sinó a compte justificat. Per tant, has de ser conscient que et passaràs un any gastant sense comptar amb la subvenció. Molts cops es presenten grups d’entitats perquè per separat és molt difícil. També hi ha projectes més petits, però en aquests casos s’hi presenten moltes més entitats.\nQuines directives europees socials o quins instruments de lluita contra la pobresa creus que són urgents i que encara no s’han aprovat?\nÉs necessari que la UE es doti de més incidència en matèria social. Durant la crisi, la UE no tenia competències en harmonització fiscal i se les va afegir per accentuar el rigor fiscal dels estats membres. Ara s’ha de fer el mateix afegint més competències europees en matèria social. Les polítiques socials no haurien de ser només una responsabilitat de cada país. Es necessiten dos elements: finançament propi per a la UE i fer directives que fixin un salari mínim europeu, unes rendes mínimes, una prestació per infant a càrrec, una igualtat entre homes i dones... Hem de carregar de més responsabilitat a la UE.\nSobre el salari mínim europeu. Tenint en compte les diferències econòmiques entre països, com s’establiria? El sou mínim de Bulgària és de 250 euros i el de Luxemburg, de 2.000.\nEs pot fixar en funció de la mitjana dels salaris mitjans de cada estat membre. Per exemple, es podria establir un sou mínim europeu que sigui el 70% com a mínim del salari mitjà de cada país.\nCreu que el futur es troba en l’atorgament d’una renda bàsica per a tothom?\nNosaltres no estem defensant en aquest moment la renda bàsica sinó un sistema de rendes mínimes. No ens neguem a participar al debat, però fins que s’apliqui la renda bàsica poden passar molts anys, i la gent que viu en exclusió té el problema avui i necessita solucions ja. No pot estar esperant el que estem discutint sobre el que ens agradaria. Ens agradaria unes rendes mínimes en què es tinguin en compte els ingressos de les famílies, les prestacions per infant a càrrec i les ajudes a l’habitatge.\nQuin futur els espera a aquestes propostes si els partits euroescèptics i conservadors guanyen les eleccions europees aquest 26 de maig?\nDependrà de la capacitat de bloqueig que tinguin els euroescèptics. Si tenen prou majoria podria haver-hi un retrocés. D’altra banda, crec que la UE ha vist les conseqüències de no haver-se preocupat directament dels europeus i només de les macroxifres. També ens hem de preocupar de les microxifres, que són les que afecten de veritat a la vida diària dels ciutadans/es europeus.\nSóc optimista sempre que anem a votar, i votem per a una Europa més social. Com a entitats socials hem de treballar des dels nostres territoris. I també s’ha de pensar que Europa no és només Brussel·les. És Brussel·les, és Cadis, és Cornellà. Hem de treballar tots i a tot arreu.\nEl pressupost que proposa l’actual Comissió Europea preveu un augment del 20% en despesa militar i una reducció del 6% en matèria social.\nEl tema del pressupost de la UE és complicat, perquè segueix sent al voltant de l’1% del PIB de la UE, que és una xifra ridícula. Cal augmentar el pressupost a través de la contribució dels estats membres i d’un fons propi de finançament impositiu europeu. És necessari que s’apliqui la taxa de transaccions financeres. Desincentivaria l’especulació i finançaria polítiques socials.\nMolts cops es culpa la UE de no haver acollit prou refugiats, però els principals responsables són els propis estats, que són els que tenen la competència en immigració. Què ha fet malament la UE?\nLa UE ho podria haver fet millor i ho diu la pròpia UE. A dos setmanes i mitja de les eleccions europea, el president de la Comissió Europea, Jean-Claude Juncker, diu que la UE ha de ser garant per a l’acollida de refugiats i asilats. Li ha costat 5 anys dir-ho. La Comissió Europea va ser proactiva. Molts membres van tenir la cara de negar-se a la recomanació, i d’altres es van amagar.\nLa UE podria haver sancionat.\nSí, hauria d’haver utilitzat alguns recursos per forçar els països, però també s’ha de veure com es sanciona cada estat, perquè de vegades la sanció pot perjudicar més la població de l’Estat que el propi Estat.\npobresa, inclusió social, EAPN, Europa, incidència política


Pension Almrösle Lech Àustria - Ofertes d'hotels amb els MILLORS DESCOMPTES EN LÍNIA\nDescompte a Pension Almrösle\nZug 246, Zug, Lech, Àustria, 6764 - Molt bona ubicació - Veure al mapa\nMés informació sobre Pension Almrösle\nConvenientment situat a Lech, Pension Almrösle és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Pension Almrösle, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de sauna, esquí. Pension Almrösle és un lloc ideal d'estada pels viatgers que busquin encant, comfort i facilitat a Lech.


Alexis Sánchez: "Messi és l'únic que entén els meus acudits"\nEl davanter xilè del Barça està de vacances al seu país, on ha explicat que encara no ha fet res vestit de blaugrana, i que va "pas a pas"\nEFE Santiago de Xile Actualitzada el 27/12/2011 17:20\nEl davanter xilè Alexis Sánchez afirma que encara no ha fet "res" especial al Barça, però que va "pas a pas", amb l'objectiu de ser un jugador important per al club, en una roda de premsa oferta a Santiago.\nEl jugador nascut a la localitat de Tocopilla, però, s'ha mostrat "content" de la seva carrera i creu que el més important fins ara és "la campanya que vaig fer a l'Udinese, quan vaig ser elegit com un dels millors d'Itàlia". "Al Barcelona vaig pas a pas", ha afegit Sánchez, per a qui més important que els títols o els diners que pugui guanyar és el seu creixement personal.\nEl jugador xilè diu que té una bona relació i que "cada dia" aprèn alguna cosa de l'astre argentí Lionel Messi, la figura l'equip, considerat el millor jugador del món. "Crec que aquest equip vol seguir guanyant coses i hi ha Barça per estona. Segueixo el camí de Messi, de guanyar-ho tot", ha dit Sánchez, que a més ha revelat que l'argentí "és l'únic que entén els meus acudits, de veritat". El davanter va admetre que parla molt ràpid i va explicar que el porter Víctor Valdés "em diu sempre 'xilè, no t'entenc gens'".


Arrenca a la Seu d'Urgell el 5è Festival de Música Antiga dels Pirineus - FÒRUM.ad\nArrenca a la Seu d’Urgell el 5è Festival de Música Antiga dels Pirineus\nOn: 04/07/15 14:50\nEl Quartet Casals ha inaugurat aquest divendres la 5a edició del Festival de Música Antiga dels Pirineus amb la interpretació d’obres de Bach, Mozart i Beethoven. El concert s’ha dut a terme en el marc del claustre de la catedral de Santa Maria d’Urgell, que s’ha quedat petit davant del nombrós públic assistent.\nDefinits per la crítica internacional com “un quartet per al nou mil·lenni”, la formació catalana ha presentat un programa que ha permès gaudir de les sonoritats “més refinades, exquisides i íntimes de la música instrumental de tots els temps”.\nEl festival enguany arriba a 26 localitats de tres estats diferents, Catalunya, Andorra i França, i onze comarques. En relació a aquest fet, el director del certamen, Josep Maria Dutrèn, ha dit que “il·lusiona la unió d’esforços de tants municipis de un territori extens i dispers, que té una unitat cultural claríssima i es posa d’acord per fer una activitat d’aquesta magnitud”.\nLliçó de cultura\nLa inauguració oficial s’ha fet una estona abans del concert a la sala de plens de l’Ajuntament de la Seu. L’acte ha comptat amb la presència del conseller de la Presidència, Francesc Homs, que ha afirmat que “cosir poblacions diferents, amb les comunicacions que hi ha en un entorn de muntanyes, és una lliçó de cultura”. En aquest sentit, ha afegit que “lligar actuacions en l’àmbit cultural no és gens fàcil”.\nAixí mateix, Homs ha volgut mostrar “el suport , el recolzament i la sincera admiració” del Govern a l’Ajuntament de la Seu d’Urgell per tirar endavant aquest festival, que enguany arriba a la seva cinquena edició. D’altra banda, ha reivindicat que “cal que Barcelona tingui present el Pirineu” i ha advertit que “s’ha d’entendre Catalunya com un tot”. Així s’ha referit a la decisió de l’Ajuntament de Barcelona de retirar la candidatura catalana als Jocs Olímpics d’Hivern. Homs ha adduït que l’aturada del projecte olímpic és “un nou brot de barcelonitis”.\nMunicipis d’Andorra, Catalunya i França\nEl Festival de Música Antiga dels Pirineus se celebrarà del 3 de juliol al 30 d’agost a diverses localitats del Pirineu. Aquest festival, considerat el més gran d’aquest gènere a tot Europa, aglutina 45 concerts i més de 50 activitats. En aquesta edició, per primera vegada s’incorpora un municipi de França, Bourg-Madame, al llistat de poblacions que hi participen.\nL’alcalde de la Seu d’Urgell, Albert Batalla, ha rebut els assistents a la ciutat amb unes paraules de benvinguda, subratllant la importància cultural i de dinamització econòmica de la proposta, “que creix any rera any”. També ha intervingut l’alcalde de Bourg-Madame, Jean-Jacques Fortuny, que s’ha mostrat orgullós de formar part del certamen.\nLes properes actuacions del Quartet Casals tindran lloc aquest dissabte, 4 de juliol, al Casino Ceretà de Puigcerdà i diumenge, 5 de juliol, a Glèisa dera Purificacion, de Bossòst.\nPrevious Post: La manca de lideratge ètic, un dels principals motius de la crisi\nNext Post: Un jove motorista ferit a Santa Coloma


Política de privacitat | dlleure\nGESTIÓ D'ACTIVITATS EN EL LLEURE\n“Especialistes en lleure educatiu”\n93 863 46 58\n© 2019 Dlleure Gestió d'Extraescolars SL\nv Identitat del Responsable: DLLEURE GESTIÓ EXTRAESCOLARS, S.L.\nv Nom comercial: DLLEURE\nv CIF: B-66599986\nv Adreça: Plaça Sant Cornel·li, núm. 2, de Cardedeu (08440)\nv Correu electrònic: info@dlleure.cat\nv Finalitat: serveis d’organització i gestió de tot tipus d’activitats d’oci (formació, extraescolars, esdeveniments i casals) per institucions, empreses i famílies.\nv Dades Delegat en protecció dades: L’Empresa sí en disposa. Poden contactar a través del correu electrònic mtorrellas@dlleure.cat.\nAls efectes del que preveu el Reglament UE 2016/679, de 27 d'abril, les dades personals que enviïs a través dels formularis de la pàgina web, rebran el tractament de dades dels "Usuaris de la web i subscriptors".\nPer al tractament de dades dels nostres usuaris, implementem totes les mesures tècniques i organitzatives de seguretat establertes en la legislació vigent, per tal de protegir els drets i llibertats dels usuaris, havent-los informat adequadament perquè puguin exercir-los.\nEn el tractament de les seves dades personals, així com les dels seu/s fill/s, aplicarem els següents principis que s'ajusten a les exigències del nou reglament europeu de protecció de dades:\n- Principi de licitud, lleialtat i transparència: Sempre anem a requerir el seu consentiment per al tractament de les seves dades personals per a un o diversos fins específics que l'informarem prèviament amb absoluta transparència.\n- Principi de minimització de dades: Només anem a sol·licitar dades estrictament necessàries en relació amb els fins per als quals els requerim. Els mínims possibles.\n- Principi de limitació del termini de conservació: les dades seran mantingudes durant no més temps del necessari per als fins del tractament, en funció a la finalitat, l'informarem del termini de conservació corresponent, en el cas de que hi haguessin subscripcions, periòdicament revisarem les nostres llistes i eliminarem aquells registres inactius durant un temps considerable.\n- Principi d'integritat i confidencialitat: Les seves dades seran tractades de tal manera que es garanteixi una seguretat adequada de les dades personals i es garanteixi confidencialitat. Has de saber que prenem totes les precaucions necessàries per evitar l'accés no autoritzat o ús indegut de les dades dels nostres usuaris per part de tercers.\nCOM HEM OBTINGUT LES SEVES DADES I LES DEL SEU/VA FILL/A?\nLes dades personals que tractem en DLLEURE.CAT procedeixen de:\n- Fulles d’inscripció online\n- Portal famílies\nQUINS SÓN ELS SEUS DRETS QUAN ENS FACILITA LES SEVES DADES I LES DEL SEU/VA FILL/A?\nQualsevol persona té dret a obtenir confirmació sobre si a DLLEURE. CAT estem tractant dades personals que ens pertoquen, o no.\n- Sol·licitar l'accés a les dades personals relatives a l'interessat/da\n- Sol·licitar la rectificació o supressió\n- Sol·licitar la limitació del seu tractament\n- Oposar-se al tractament\n- Sol·licitar la portabilitat de les dades\nEn determinades circumstàncies i per motius relacionats amb la seva situació particular, els interessats podran oposar-se al tractament de les seves dades. DLLEURE deixarà de tractar les dades, excepte per motius d’imperatiu legal, o l'exercici o la defensa de possibles reclamacions.\nCom interessat, tens dret a rebre les dades personals que t’incumbeixin, que ens hagis facilitat i en un format estructurat, d'ús comú i lectura mecànica, i a transmetre'ls a un altre responsable del tractament quan:\n- El tractament estigui basat en el consentiment\n- Les dades hagin estat facilitades per la persona interessada.\n- El tractament s'efectuï per mitjans automatitzats.\nAMB QUINA FINALITAT TRACTEM LES SEVES DADES PERSONALS I LES DEL SEU/VA FILL/A?\nQuan un usuari es connecta amb aquesta web ara per comentar un post, enviar un correu al titular, subscriure o realitzar alguna contractació, està facilitant informació de caràcter personal de la qual és responsable DLLEURE GESTIÓ EXTRAESCOLARS, S.L. Aquesta informació pot incloure dades de caràcter personal com poden ser la seva adreça IP, nom, adreça física, adreça de correu electrònic, número de telèfon, i una altra informació. En facilitar aquesta informació, l'usuari dóna el seu consentiment perquè la seva informació sigui recopilada, utilitzada, gestionada i emmagatzemada per www.dlleure.cat, només com es descriu en l'Avís Legal i en la present Política de Privadesa, per a la prestació del servei sol·licitat.\nEn DLLEURE.CAT hi ha diferents sistemes de captura d'informació personal i tractem la informació que ens faciliten les persones interessades amb el següent cap per cada sistema de captura (formularis):\n- Formulari de contacte: Sol·licitem les següents dades personals: Nom, Email, per respondre als requeriments dels usuaris de www.mbegranollers.es. Per exemple, poden utilitzar aquestes dades per respondre a la seva sol·licitud i donar resposta als dubtes, queixes, comentaris o inquietuds que pugui tenir relatives a la informació inclosa al web, els serveis que es presten a través del web, el tractament de les seves dades personals, qüestions referents als textos legals inclosos a la web, així com qualssevol altres consultes que pugui tenir i que no estiguin subjectes a les condicions de contractació. Li informo que les dades que ens facilites estaran ubicats en els servidors de DLLEURE GESTIO EXTRAESCOLARS, S.L.) dins de la UE.\n- Formulari d’inscripció online: En aquest cas, es sol·liciten les dades personals: nom, cognoms, correu electrònic, telèfon, i d’altres, per gestionar les butlletes d’inscripcions de les activitats extraescolars dels centres educatius, facilitades per l'usuari en realitzar la butlleta d’inscripció.\n- Per garantir el compliment de les condicions d'ús i la llei aplicable. Això pot incloure el desenvolupament d'eines i algoritmes que ajudin a aquesta web a garantir la confidencialitat de les dades personals que recull.\n- Per donar suport i millorar els serveis que ofereix aquesta web.\n-Portal d’accés a les famílies: En aquest cas, els usuaris (pares, tutors o representants legals dels menors) disposen d’un nom i una contrasenya per accedir a la informació confidencial dels seus fills menors respecte als casals d’estiu que es realitzen o realitzaran en algun dels centres educatius publicats.\nD'acord amb el que estableix el Reglament Europeu 2016/679 (RGPD), DLLEURE GESTIÓ EXTRAESCOLARS, S.L., amb domicili a la Plaça Sant Cornel·li núm.2, de Cardedeu (08440 Barcelona), serà el RESPONSABLE DEL TRACTAMENT de les dades corresponents a Usuaris de la web.\nDLLEURE no ven, ni lloga ni cedeix dades de caràcter personal que puguin identificar a l'usuari, ni ho farà en el futur, a tercers sense el consentiment previ. No obstant això, en alguns casos es poden realitzar col·laboracions amb altres professionals, en aquests casos, es requerirà consentiment als usuaris informant sobre la identitat del col·laborador i la finalitat de la col·laboració. Sempre es realitzarà amb els més estrictes estàndards de seguretat.\nLEGITIMACIÓ PER AL TRACTAMENT DE LES SEVES DADES I LES DEL SEU/VA FILL/A\nLa base legal per al tractament de les seves dades és: el consentiment de l'interessat, sobretot, la del pare o mare o tutor legal del menor que realitzarà l’activitat d’oci.\nLes dades personals proporcionades es conservaran mentre hi hagi un interès mutu per mantenir la finalitat del tractament o fins que l'interessat sol·liciti la seva supressió, i quan ja no siguin necessàries es destruiran, llevat dels casos de mantenir-les per obligació legal.\nMoltes eines que utilitzem serveixen per gestionar les seves dades són per prestar serveis a les instal·lacions que indiquen els Ajuntaments, Escoles, Casals, Empreses privades o famílies, on es portaran a terme les activitats extraescolars contractades.\nEn navegar per\nes poden recollir dades no identificables, que poden incloure, adreces IP, ubicació geogràfica (aproximadament), un registre de com s'utilitzen els serveis i llocs, i altres dades que no poden ser utilitzats per identificar el usuari. Entre les dades no identificatives estan també els relacionats als seus hàbits de navegació a través de serveis de tercers. Aquesta web utilitza els següents serveis d'anàlisi de tercers:\nDLLEURE es compromet a l'ús i tractament de les dades personals incloses dels usuaris, respectant la seva confidencialitat i a utilitzar-los d'acord amb la finalitat del mateix, així com a donar compliment a la seva obligació de guardar i adaptar totes les mesures per evitar l'alteració, pèrdua, tractament o accés no autoritzat, de conformitat amb el que estableix la normativa vigent de protecció de dades.\nAquest web inclou un certificat SSL. Es tracta d'un protocol de seguretat que fa que les seves dades viatgin de manera íntegra i segura, és a dir, la transmissió de les dades entre un servidor i usuari web, i en retroalimentació, és totalment xifrada o encriptada.\nDLLEURE no pot garantir l'absoluta inexpugnabilitat de la xarxa Internet i per tant la violació de les dades mitjançant accessos fraudulents a ells per part de tercers.\nPel que fa a la confidencialitat del processament, DLLEURE s'ha d'assegurar que qualsevol persona que estigui autoritzada per l’Empresa per processar les dades del client (inclòs el seu personal, col·laboradors i prestadors), estarà sota l'obligació apropiada de confidencialitat (ja sigui un deure contractual o legal).\nQuan es presenti algun incident de seguretat, DLLEURE ha de notificar al Client sense demores indegudes i ha de proporcionar informació oportuna relacionada amb l'Incident de Seguretat tal com es conegui o quan el Client ho sol·liciti raonablement.\nCom a usuari, és l'únic responsable de la veracitat i correcció de les dades que remeti a DLLEURE exonerant a l’Empresa de qualsevol responsabilitat referent a això.\nEls usuaris garanteixen i responen, en qualsevol cas, de l'exactitud, vigència i autenticitat de les dades personals facilitades respecte als seus fills, i es comprometen a mantenir-les degudament actualitzades. L'usuari accepta proporcionar informació completa i correcta en el formulari de contacte o subscripció.\nL'usuari declara haver estat informat de les condicions sobre protecció de dades de caràcter personal, acceptant i consentint el tractament dels mateixos per part de DLLEURE en la forma i per a les finalitats indicades en aquesta política de privacitat.\nEl consentiment prestat, tant pel tractament com per a la cessió de les dades dels interessats, és revocable en qualsevol moment comunicant-ho a DLLEURE en els termes que estableix aquesta Política per a l'exercici dels drets. Aquesta revocació en cap cas tindrà caràcter retroactiu.\nDegut als serveis que presta aquesta Empresa, els menors de 14 anys no podran utilitzar els serveis disponibles a través d’aquesta pàgina web, únicament ho podran fer a través dels seus pares, tutors o representants legals, els quals seran els únics responsables de tots els actes realitzats a través del lloc web pels menors al seu càrrec, incloent l'emplenament dels formularis amb les dades personals d'aquests menors i la marcació, si escau, de les caselles que els acompanyen. En aquest sentit, i en la mesura que l’empresa no té capacitat per controlar si els usuaris són o no menors d'edat, s'adverteix que hauran de ser els pares o tutors legals els que s'habiliten els mecanismes necessaris per evitar que els menors accedeixin al Lloc Web i / o facilitin dades de caràcter personal sense la seva supervisió, no admetent la Societat i les Entitats col·laboradores responsabilitat referent a això.\nDe conformitat amb el disposats en les normatives vigents en protecció de dades personals, el RESPONSABLE està complint amb totes les disposicions de les normatives RGPD i LOPD per al tractament de les dades personals de la seva responsabilitat, i manifestament amb els principis descrits en l'article 5 del RGPD i en l'article 4 de la LOPD, pels quals són tractats de manera lícita, lleial i transparent en relació amb l'interessat i adequades, pertinents i limitats al que és necessari en relació amb els fins per als quals són tractats.\nDLLEURE es reserva el dret a modificar la present política per adaptar-la a novetats legislatives o jurisprudencials, així com a pràctiques de la indústria. En aquests supòsits, DLLEURE anunciarà en aquesta pàgina els canvis introduïts amb raonable antelació a la seva posada en pràctica.\nD'acord amb la LSSICE,\nno realitza pràctiques de SPAM, pel que no envia correus comercials per via electrònica que no hagin estat prèviament sol·licitats o autoritzats per l'usuari. En conseqüència, a cada un dels formularis que hi ha hagut a la web, l'usuari té la possibilitat de donar el seu consentiment per rebre el butlletí, amb independència de la informació comercial puntualment sol·licitada. D'acord amb el que disposa la Llei 34/2002 de Serveis de la Societat de la Informació i de comerç electrònic, DLLEURE es compromet a no enviar comunicacions de caràcter comercial sense identificar-les degudament, i sense obtenir-ne prèviament el seu consentiment.\nIgualment si vostè no desitja rebre més informació sobre els nostres serveis, pot donar-se de baixa pot fer-ho a la següent adreça de correu electrònic de l'entitat info@dlleure.cat.


Borsa de treball - Centre d'Estudis Politècnics\nServei per alumnes, exalumnes i empreses\nPossibilitat real d’inserció al mercat laboral\nEl departament de Borsa de Treball, es un servei que ofereix Centre d’Estudis Politècnics, tant als alumnes i ex-alumnes que han cursat amb nosaltres els seus estudis, com a les empreses i/o entitats que necessitin cobrir una vacant laboral.\nPER QUÈ UN DEPARTAMENT DE BORSA DE TREBALL?\nA) Als alumnes: Donar la possibilitat real d’inserir-se en el mercat laboral, dintre del seu àmbit professional.\nB) A les empreses: Proporcionar currículums de candidats/es amb una recent titulació en les especialitats que impartim, i amb una experiència mínima de 4 mesos, donat que són alumnes que han participat en la realització de pràctiques a empreses, durant els seus estudis.\nTambé oferim la possibilitat d’assessorar a les empreses en les millors alternatives contractuals per a aquest candidats, i resoldre dubtes de caire laboral.\nEls interessats/des en participar en la nostra borsa, heu d’enviar el CV amb fotografia en format PDF a l’adreça fct@cepnet.net\nDEMANDES LABORALS D’EMPRESES\nLes empreses interessades en contractar persones de la nostra borsa de treball han d’enviar les dades de la seva sol·licitud a l’adreça fct@cepnet.net


L'arnès és el conjunt d'armes que habitualment usava el cavaller.\nles armes defensives\nles armes ofensives\nles defenses dels cavalls\nARNÈS DE GUERRA DEL SEGLE XV\nbacinet amb careta\nplata o cuirassa pectoral\nplata o cuirassa dorsal\nsagnies o gossets\nUn cavaller vestit així era tot un espectacle. Penseu, a més, que els arnesos podien ser molt rics: brillants, lluents, en funció de la importància social i econòmica del cavaller que els posseïa. I és que un bon arnès moltes vegades era una assegurança de vida.\nNo hem d'oblidar, però, que el cavaller havia de lluitar amb totes les peces de l'arnès al damunt. Una armadura podia pesar uns 25 kg, i l'arnès sencer podia passar perfectament dels 30. I si hi sumem els 17 o 18 kg de la llança, entendrem de seguida que calia molta força física, una gran destresa i molt d'entrenament per aconseguir l'èxit en qualsevol empresa cavalleresca.\nSi voleu informar-vos més sobre la cavalleria podeu consultar els llibres següents: Mercè Aventín, Jofre de Rocabertí i Montcada, senyor feudal i cabdill militar, Barcelona: Graó, 1985. Philippe Contamine, La guerra en la Edad Media, Barcelona: Labor, 1984. Maurice Keen, La caballería, Barcelona: Ariel, 1986. Martí de Riquer, Caballeros andantes españoles, Madrid: Espasa-Calpe, 1967. Martí de Riquer, L'arnès del cavaller. Armes i armadures catalanes medievals, Barcelona: Ariel, 1968.


Tot sobre les genives retretes - Clinica Puig\nTot sobre les genives retretes\nby David Garcia | gen. 17, 2022 | Noticias | 0 comments\nEn què consisteix la retracció de genives?\nCauses de la retracció de genives\nMala higiene dental i malaltia periodontal\nRaspallat agressiu i/o mals hàbits d’higiene bucodental\nMal posició dental\nCom es pot solucionar la retracció de genives?\nLes genives retretes suposen un dels problemes més comuns avui dia. També coneguda com a recessió gingival, consisteix en l’afebliment del teixit que conforma les genives fins al punt que comences a reduir-se en volum, exposant part de l’arrel de la dent.\nCom imagines, aquest problema pot ser molt perjudicial a curt i llarg termini, per la qual cosa és important detectar-ho a temps per a poder solucionar-ho. Aquí t’ho expliquem tot sobre les genives retretes: causes, símptomes i solució.\nLa retracció de genives, també coneguda com a recessió gingival, és la migració del marge de la geniva. El teixit de la geniva s’afebleix i es redueix en volum, la qual cosa porta a l’exposició progressiva de major part de l’arrel de la dent.\nLes genives retretes suposen una patologia bastant comuna i poden comportar a problemes bucodentals considerables. De la mateixa manera, les causes de la retracció de genives poden ser variades.\nExisteixen quatre tipus de recessió gingival segons la classificació de Miller:\nClasse I: recessió dels teixits marginals que no aconsegueix la línia mucogingival.\nClasse II: recessió dels teixits marginals que s’estén o va més enllà de la unió mucogingival sense pèrdua d’inserció periodontal —os o teixits tous— en l’àrea interdental.\nClasse III: recessió dels teixits marginals que s’estén o va més enllà de la unió mucogingival amb pèrdua de la inserció periodontal en l’àrea interdental o dolenta posició dentària.\nClasse IV: recessió dels teixits marginals que s’estén o va més enllà de la unió mucogingival amb pèrdua severa d’os o teixit tou en l’àrea interdental i/o severa malposició dental.\nLes principals raons que poden provocar la retracció de genives són les següents:\nUna mala higiene dental és la principal causa de la malaltia periodontal. En la seva etapa inicial es manifesta la gingivitis i, si no és tractada, posteriorment derivarà en periodontitis. Conforme avança la malaltia periodontal, es produeix un retraïment de les genives i, fins i tot, la pèrdua definitiva de peces dentals.\nA conseqüència dels brackets convencionals, molts pacients tendeixen a raspallar-se en excés les genives provocant la seva recessió. Aquest és un altre motiu pel qual recomanem l’ortodòncia invisible en aquesta mena de pacients.\nEl fum del tabac inflama les genives i redueix la quantitat de sang que arriba als teixits mucosos. Així, els bacteris avancen amb major facilitat i agreugen la malaltia periodontal que provoca la retracció de les genives.\nEl bruxisme —és a dir, l’hàbit involuntari d’estrènyer i grinyolar les dents— danya greument les peces dentals i les genives donada la força emprada, sobretot a la nit en dormir. El bruxisme posa en tensió els músculs i les articulacions, provocant genives inflamades o afeblides.\nRaspallat agressiu i/o mals hàbits d'higiene bucodental\nRaspallar-se amb massa força o amb un raspall més dur del necessari pot ferir les genives i fer que aquestes es redueixin. El raspallat de les dents ha de ser suau, sense estrènyer, perquè en cas contrari es poden danyar les dents i les genives.\nUna mala alineació de les peces dentals és un altre possible causant que les genives es repleguin, en part pel contacte incorrecte de les arcades superior i inferior en mossegar.\nLes genives retretes no sols suposen un problema estètic, sinó que també poden deteriorar les peces dentals a llarg termini, provocant fins i tot la pèrdua definitiva de la dent. D’aquí la importància de detectar-la a temps.\nLes millors solucions per a la retracció de genives parteixen d’un diagnòstic per part d’un especialista en el tractament de les genives. Una vegada es detecta que les teves genives estan cada vegada més retretes, és de summa importància establir quina és la causa principal i basat en aquest diagnòstic, el teu dentista determinarà quin serà el tractament més adequat.


Ara és necessari refermar tots els projectes pendents\nEl batle d’Inca s’ha reunit avui amb la presidenta de Balears: L’objectiu era consolidar la col·laboració institucional i donar continuïtat a tots els projectes que actualment s’estan desenvolupant de manera conjunta\nHem de seguir fent feina plegats per donar un nou impuls al pla econòmic i social que vàrem posar en marxa ja la passada legislatura i aprofundir en el canvi de model de ciutat que vàrem iniciar el 2015.\nAGENCIA MANACORNOTICIAS 30/08/2019 - 12:55:00\nProjectes emblemàtics com el Teatre Principals, la reforma integral de la Plaça de Mallorca, la posada en marxa de les obres del nou CEIP o l’ampliació de l’Hospital d’Inca, juntament amb l’aposta per Inca.\nEl batle i la presidenta de les Illes Balears estableixen el full de ruta per donar continuïtat als projectes que afecten el municipi. El batle d’Inca, Virgilio Moreno, s’ha reunit avui amb la presidenta de les Illes Balears, Francina Armengol. L’objectiu de la reunió era consolidar la col·laboració institucional i donar continuïtat a tots els projectes que actualment s’estan desenvolupant de manera conjunta.\n“Hem de seguir fent feina plegats per donar un nou impuls al pla econòmic i social que vàrem posar en marxa ja la passada legislatura i aprofundir en el canvi de model de ciutat que vàrem iniciar el 2015, per aconseguir que Inca es consolidi com a capital de la Part Forana”, ha explicat el batle Virgilio Moreno.\nEl compromís de la presidenta de les Illes Balears, Francina Armengol, amb la seva ciutat és ferm i hi ha una predisposició absoluta per continuar fent feina junts en benefici dels veïns i les veïnes del municipi.\nEl compromís de la presidenta de les Illes Balears, Francina Armengol, amb la seva ciutat és ferm i hi ha una predisposició absoluta per continuar fent feina junts en benefici dels veïns i les veïnes del municipi. L’entesa institucional garanteix que els ciutadans inquers tinguin més i millors serveis i infraestructures. La inversió en habitatge social, els diferents projectes d’inserció laboral, l’aposta per Inca com a eix de la Part Forana en matèria de transport públic o la inversió continuada en infraestructures d’aigua suposen un punt de partida importantíssim per tal de que Inca consolidi el canvi de model econòmic.\n“Projectes emblemàtics com el Teatre Principals, la reforma integral de la Plaça de Mallorca, la posada en marxa de les obres del nou CEIP o l’ampliació de l’Hospital d’Inca, juntament amb l’aposta per Inca per part de l’empresa privada dibuixen un escenari que posa el nostre municipi a l’avantguarda.”, ha afegit Virgilio Moreno. Ara és necessari refermar tots els projectes pendents amb les diferents conselleries del Govern de les Illes Balears i establir un calendari d’actuacions per consolidar una Inca per a tots i totes.


Allò que en diuen estar enamorat...: Molestar\nHe pensat en un aspecte de la seducció que no sé ben bé per què hi va lligat però hi va...i que és el fet de "molestar" (de bon rotllo, clar) a qui vols seduir...emprenyar-lo, portar-li la contrària, fer-lo "rabiar".\nEl Músic m'ha escrit una cosa en la seva llibreta per explicar-me una cosa i jo he escrit una cosa al costat i aleshores ho ha esborrat (era amb llàpis...sembla q tinguem 5 anys...) i m'ha dit "no em guixis la llibreta!!" i clar, què he fet jo? Tornar-li a guixar i no només això sinó passar unes quantes pàgines i guixar-les també perquè no ho pogues esborrar tot allà a mitja classe!!\nSí, mireu, ja he dit q segurament no conduirà enlloc però m'ho he passat bé i m'he sentit una mica "lolita-seductora" (ja sabeu, no per l'edat, sinó per l'efecte...el músic té la meva edat aprox.).\nLa profe ha dit q només ens queden dues classes (bé, ja ho sabiem però allò que ho ha dit en veu alta) i el Músic i jo ens hem mirat amb cara de pena...dos...en fi, ja s'haurà acabat el joc, sabeu q en trobaré un altre, no? De joc, vull dir...\nCom q ja he assumit q no tinc parella, doncs ara només em dedicaré a això, a fer el tonto en aquest camp i prou, sense pretendre res ni tenir cap objectiu real. Apa.


Els uigurs recorden que el Tibet no és l'únic poble perseguit a la República de Xina - Nationalia\nEls uigurs recorden que el Tibet no és l'únic poble perseguit a la República de Xina\nEl Govern xinès ha detingut en territori uigur a desenes de persones, acusades de preparar atemptats terroristes de cara als Jocs Olímpics d'aquest estiu · Diverses organitzacions ja van demanar el mes passat una investigació independent sobre aquestes acusacions, que creuen que Pequín podria estar exagerant.\nMentre totes les mirades cauen sobre les protestes del poble tibetà i les seves mostres de suport, altres pobles de la República Popular de Xina malden per fer sentir la seva veu i donar a conèixer la seva situació. És el cas dels uigurs, que durant la darrera setmana han denunciat un augment de la pressió de les autoritats xineses sota el pretext d'una amenaça terrorista.\nChina Daily ha publicat avui que durant les últimes setmanes s'han detingut fins a 45 presumptes terroristes que formaven part de dues organitzacions diferents, però les dues amb base al Turquestan Oriental (la regió habitada per uigurs, que rep el nom oficial de Xinjiang, “nou territori”, en xinès). Segons han dit fonts policials, aquests grups pretenien segrestar atletes estrangers i perpetrar atemptats suïcides. Suposadament, els detinguts tenien explosius i textos sobre com començar una guerra santa.\nSi bé hi ha com a mínim un grup terrorista de la zona llistat per les NU, el Moviment Islàmic del Turquestan Oriental, diverses organitzacions han manifestat la sospita que Pequín podria estar exagerant l'amenaça terrorista d'arrel islàmica per tal de justificar un major control sobre els uigurs. El Congrés Mundial d'Uigurs a Austràlia , per exemple, assegura que aquest fet ha estat un “intent de distracció per treure pressió a Xina a causa del que està passant al Tibet”. The Guardian, d'altra banda, recull les declaracions de Nicholas Bequelin, de Human Rights Watch, que mostra així els seus dubtes: “el problema és que com que Xina ha fet unes denúncies tan extravagants respecte el terrorisme a Xinjiang, i com que la seva definició de terrorisme inclou dissidència pacífica i protesta, ha esdevingut impossible d'esbrinar amb certesa aquest tipus de denúncies”.\nChina Daily: Police foil terrorist attempts to derail Games\nThe Guardian: China claims to have foiled Olympic kidnap plot\nABC: Scepticism over China's terrorism claims\nMón Divers: Una líder uigur a l’exili acusa la Xina d’inventar conspiracions terroristes


La imatge de l'Heroi a l'escultura catalana (1800-1850) | Museu Nacional d'Art de Catalunya\nLa imatge de l'Heroi a l'escultura catalana (1800-1850)\nLa imatge de l'Heroi a l'escultura catalana (1800-1850) és la nova intervenció a les sales de la col·lecció d'art modern gràcies a la col·laboració amb el grup GRACMON (Grup de Recerca en Història de l'Art i Disseny Contemporanis) de la Universitat de Barcelona. La seva inauguració coincidirà amb l'inici de les II Jornades Internacionals l'Actualitat del Clàssic, que tenen lloc a Barcelona el 30 i 31 de maig de 2013.\nLa imatge de l'Heroi a l'escultura catalana (1800-1850) es tracta d'un diàleg d'escultures creades durant la primera meitat del segle XIX que comparteixen un mateix paradigma temàtic, centrat en la representació de l'Heroi i dibuixos o acadèmies, fets per artistes novells que, gràcies precisament a la seva producció de dibuixos sobre model, han obtingut reconeixement internacional. Els dibuixos realitzats per a l'exposició estan basats en les escultures que formen part del recorregut de la mostra, i que ells interpreten i elaboren lliurement, amb resultats suggeridors i sorprenents. A través del seu treball, reten homenatge als escultors que, generacions abans que ells, feren del dibuix sobre model una de les bases fonamentals de les seves obres.\nLa mostra es podrà veure de forma simultània a diversos museus i institucions de Catalunya: al Museu Nacional d'Art de Catalunya, l'èmfasi se situa en l'obra de Damià Campeny; un autor que també és el centre de l'actuació que es presenta a la Biblioteca Museu Víctor Balaguer, de Vilanova i la Geltrú. Al Museu de la Reial Acadèmia Catalana de Belles Arts de Sant Jordi, es conserva el gruix de l'escultura produïda a l'Escola de Belles Arts durant l'època en la qual ens centrem. Al Museu Frederic Marès de Barcelona, a les obres seleccionades per a formar part del recorregut de l'exposició s'hi afegeix una magnífica selecció de fragments anatòmics en guix, procedents de l'antiga col·lecció acadèmica.\nInclòs amb l'entrada del museu\nPau Montaña, Nu masculí. Museu Nacional d'Art de Catalunya


S´ensorra part d´un edifici a Martorell sense causar ferits - Regió7 :: El Diari de la Catalunya Central\nS´ensorra part d´un edifici a Martorell sense causar ferits\nS´ensorra part d´un edifici a Martorell sense causar ferits ACN\nACN | MARTORELL Part d'un edifici s'ha enfonsat aquest dimecres a les dues de la matinada al casc antic de Martorell, sense causar ferits, segons informen els Bombers de la Generalitat. Es tracta d'un edifici de planta baixa més tres pisos d'alçada, situat al número 31 del carrer Francesc Santacana. que per darrere dóna al carrer Ravell. L'ensorrament ha afectat verticalment tots els pisos per la part del davant però la façana no ha caigut. Les quatre persones que hi havia al bloc han estat evacuades pels Bombers. Un edifici veí també ha estat desallotjat preventivament.\nEn el moment de l'ensorrament, hi havia quatre persones a l'edifici, dos adults i dos menors, únics veïns de tot el bloc, que es trobaven en el tercer pis. Els efectius dels Bombers amb l'ajuda de l'autoescala els han evacuat sans i estalvis per la part del darrere,és a dir, pel carrer Ravell.\nD'altra banda, també han desallotjat preventivament un dels edificis veïns a l'afectat, que també és de planta baixa més tres pisos. Però, en aquest cas, tampoc no hi ha hagut ferits. L'altra edifici contigu a l'afectat està abandonat.\nAl lloc, s'hi han desplaçat 10 dotacions dels Bombers de la Generalitat i en aquests moments estan acabant de revisar les afectacions ocasionades per l'ensorrament. Al lloc, també s'han desplaçat efectius de la Policia Local, dels Mossos d'Esquadra i del SEM.


Aquest estiu… esbaiola’t | M'agrada Compartir\nInici > > Aquest estiu… esbaiola’t\n23 Jul 2014 0 comentaris Redacció\nAquest estiu… esbaiola’t\nSi voleu deixar la xafogor enrera i viatjar a l’interior de Catalunya, acosteu-vos al Festival Esbaiola’t. Del 25 al 27 de juliol, a Esterri d’Àneu us espera tot el teatre de carrer i per a tots els públics, organitzat per la Cia de Comediants La Baldufa i l’Ajuntament d’Esterri d’Àneu. A més de donar a conèixer les Valls d’Àneu, aquest festival ofereix espectacles de teatre de qualitat del nostre país i de l’estranger. I també omple els carrers d’Esterri de circ, contacontes, jocs, titelles, tallers i malabars. No us ho podeu perdre. Molta emoció, màgia i somriures a l’alta muntanya. Al seu web trobareu la programació completa.\nMalabarismes a l’Esbaiola’t. Oriol Riart\nTitelles en anglès, al MiniGrec de Barcelona\nSi els teus nens volen practicar l’anglès d’una manera divertida, el MiniGrec els ofereix una representació de titelles que els entretindrà mentre reforcen l’idioma. L’obra ‘Punch & Judy in Afghanistan’ parla del món d’avui i, en concret, de cultures i civilitzacions que no s’entenen i xoquen constantment. Una bona manera que els nens preguin consciència, s’ho passin bé i practiquin idiomes. Del 26 al 29 de juliol. Preu: 9€. Per a nens a partir de 8 anys. Durada: 60 minuts. Pots consultar horaris al Teatre La Puntual\nL’espectacle de titelles ‘Punch & Judy in Afghanistan’.\nL’Estartit- Torroella de Montgrí estan de festa major!\nEl dies 26 i 27 de juliol Torroella de Montgrí i l’Estartit celebra la festa major, en honor a la seva patrona Santa Anna. Durant tot el dia hauran activitats de tota mena perquè la família s’ho passi bé. Una festa en què el mar hi juga un paper important. Per exemple, qui vulgui animar-se pot participar en la 48a travessa nedant a les Illes Medes. També hi haurà espectacles infantils, curses d’obstacles, cinema al carrer… Totes les activitats són gratuïtes. Bona festa!\nTambé trobaràs més activitats familiars a l’agenda i al Catalunya.com\nFoto de portada: Festival Esbaiol’at. Oriol Riart.


Tot ho trobareu a les rondalles – Caracters\nPàgina inicial/Tot ho trobareu a les rondalles\nLes rondalles són un dels més preuats patrimonis orals de la humanitat. Amb les rondalles han crescut generacions d’homes i dones que —amb elles i els seus ensenyaments o contra elles i els seus ensenyaments— han madurat i modulat pensaments i accions. Fa temps que les rondalles són acusades de ser marcadament sexistes, decididament violentes, compulsivament monàrquiques, tràgicament obsoletes i tots els adjectius negatius i reaccionaris que se us acudeixin. Tot i això, les rondalles sobreviuen a totes les cultures i la seva influència en la literatura actual és notable, com ja ho va ser en obres del segle xix avui considerades clàssiques (Alícia en terra de meravelles, El mag d’Oz, Pinotxo i tantes altres). Una vegada i una altra són objecte d’adaptacions teatrals, musicals, cinematogràfiques, operístiques, etc. Personalment, fa anys que em dedic a estudiar les rondalles i llegendes de tradició oral. N’he llegit milers, n’he estudiat les característiques, com es classifiquen, d’on venen, quins canvis han patit en el llarg viatge d’un cap a l’altre del planeta. Amb aquest bagatge, estic plenament convençuda que les rondalles no són això, allò o allò altre. Simplement, en la tradició oral hi ha tota mena de narracions: a favor de les dones, en contra; a favor de la monarquia, en contra; a favor de la violència, en contra; solidàries, insolidàries…\nEl problema no són les rondalles, sinó el desconeixement d’aquest gènere que ens empeny cap a una visió miop i pobra. Els contes del món no són les versions dels Grimm, de Perrault, ni d’Andersen, sinó moltes, moltes més, milions de rondalles injustament oblidades, silenciades. La majoria ens parlen de la utopia del poble, dels seus somnis, d’una projecció fantàstica que ultrapassa la realitat. Ens parlen del món, no de com és, ni de com serà, sinó de com ens agradaria que fos. Estan plenes de dones decidides que posen a prova els homes, de pobres astuts que es burlen de les altes jerarquies, d’animals febles que s’enfronten amb èxit a altres de més forts, d’amors que semblen impossibles i no obstant triomfen, d’intel·ligència i astúcia, de dolor i valor. Simplement, la nostra societat ha limitat —intencionadament?— els contes populars a una dotzena de relats derivats de versions classistes i burgeses, a les fotos fixes que són les versions fetes segons els cànons d’una època o una ideologia determinada. Sobre aquestes històries la societat de consum ha exercit una pressió bestial d’explotació econòmica fins a convertir-les en una caricatura: Caputxetes, Ventafocs i Belles Adormides que es reiteren fins al cansament, reproduïdes en motxilles, pijames, xocolatines, joguines, retallables, pastissos… i fins i tot a la pasta de sopa.\nLa solució no rau a substituir aquestes històries per altres de noves més d’acord amb els valors de moda ni tampoc a capgirar-les, sinó a ampliar el nostre repertori amb contes de tradició oral més diversos, buscar els que parlen de dones emprenedores, dels prínceps que usen més l’enginy que la força, dels reis capaços de dictar lleis i sentències justes, dels animals solidaris.\nTot, absolutament tot, és a les rondalles des de fa segles. Però cal anar-ho a buscar, sense presses, sense prejudicis, sense estereotips, simplement amb el cor i la ment oberts i disposats a aprendre, a gaudir i a compartir.


EOI CEPA – Informació general\nEl programa EOI-CEPA és un projecte que afecta als centres d’educació de persones adultes següents: CEPA Artà, CEPA s’Arenal, CEPA Sa Pobla i a l’Aula de Santa Eulària des Riu del CEPA Pitiüses que imparteixen el nivell bàsic de l’idioma anglès.\nEn les seves hores habituals de classe d’idioma i amb els seus respectius professors els alumnes d’aquests CEPA poden ser avaluats atenent els criteris i el nivell de l’ensenyament del nivell Bàsic A1 i Bàsic A2 d’anglès que s’imparteix a les EOI i amb la finalitat d’obtenir-ne el certificat oficial.\nEl programa EOI-CEPA té caràcter voluntari per als centres participants, per al professorat implicat i per a l’alumnat dels centres.\nLa participació de l’alumnat en el programa EOI-CEPA pel que fa a la seva tutorització i preparació per a les proves dels nivells bàsic A1 i bàsic A2 de l’idioma anglès és gratuïta. No obstant això, l’alumnat que vulgui obtenir una certificació oficial de l’EOI haurà de pagar les taxes de matrícula amb les exempcions i bonificacions corresponents per a aquest tipus de programa.\nEls professors dels centres d’adults es coordinen amb el professorat de l’EOI per tal de preparar el seu alumnat per a l’examen que realitzarà l’escola oficial. D’aquesta manera, si els alumnes aproven l’examen final, poden obtenir una certificació oficial (en els nivells de prova de certificació) o un certificat acadèmic (nivells 1 de cada idioma), previ pagament de la taxa corresponent.\nAquells alumnes que vulguin presentar-se a l’examen final, hauran de matricular-se a l’EOI i pagar la taxa corresponent (23 euros aprox.) durant el període de matrícula del programa EOI-CEPA, mes de març.\nEls alumnes implicats en aquest programa seran avaluats atenent el nivell exigit en les EOI. Realitzaran les mateixes proves escrites, i la prova oral es farà amb un tribunal compost per dos professors, un d’ells obligatòriament de l’EOI i l’altre del CEPA, que emetran una nota conjunta.\nEls professors tutors de l’EOI de cada idioma elaboraran exàmens-prova que al llarg del curs, amb caràcter orientatiu, els professors col·laboradors faran fer als alumnes del programa. En les convocatòries de juny i setembre tindran lloc les proves escrites i orals amb qualificació efectiva. Per aprovar, s’aplicaran els mateixos criteris de qualificació que en les EOI.\nLes proves de Bàsic A1 i Bàsic A2 es realitzaran als centres participants (CEPA).\nEn tot cas, es dictaran les instruccions pertinents en relació a l’administració de les proves.\nEl coordinador de cada CEPA serà responsable de la custòdia de les proves fins a la sessió de revisió. Després d’aquesta sessió de revisió, el professor del centre participant farà arribar les proves al professor de l’EOI corresponent.\nBàsic A2 A2\nSol·licitud de revisió d’examen